2. ΒΑΣΙΛΙΚΟΝ ΔΙΑΤΑΓΜΑ της 24 Ιουλ./3 Αυγ. 1937 Περί τρόπου λειτουργίας των Επιτροπών χορηγήσεως αδειών ασκήσεως επαγγέλματος καπνοπώλου. Έχοντες υπ’ όψει τας διατάξεις του άρθρου 10 του υπ’ αριθ. 590/1937 Α.Ν. «περί πωλήσεως σιγαρέττων και εν γένει ειδών καπνοβιομηχανίας», προτάσει του Υπουργού των Οικονομικών και του Υφυπουργού της Εργασίας, μετά γνώμην του Συμβουλίου Επικρατείας, απεφασίσαμεν και διατάσσομεν. Άρθρον 1. Αι κατά το άρθρον 8 του υπ’ αριθ. 590/1937 Α.Ν. «περί πωλήσεως σιγαρέττων και εν γένει ειδών καπνοβιομηχανίας» κατά πόλεις Επιτροπαί προς εκτέλεσιν του εν τω Νόμω τούτω καθοριζομένου έργου αυτών ενεργούσι τη εισηγήσει του Προέδρου των ή του νομίμου αναπληρωτού του συλλογικώς, βάσει αποφάσεων λαμβανομένων δια σχετικής πλειοψηφίας εν Συνεδρίω καθ’ ην παρίστανται τέσσαρα τουλάχιστον εκ των μελών αυτής, νικώσης εν ισοψηφία της ψήφου του Προέδρου. Ο τόπος και χρόνος συνόδου των κατά πόλεις Επιτροπών ορίζεται δια προσκλήσεως του Προέδρου ή του νομίμου του αναπληρωτού. Εν τη προσκλήσει δέον να περιέχωνται και τα θέματα της ημερησίας διατάξεως. Περί των εργασιών και των εν γένει λαμβανομένων αποφάσεων εκάστης των κατά πόλεις Επιτροπών, συντάσσονται εν περιλήψει πρακτικά εν οις καταχωρούνται αι λαμβανόμεναι αποφάσεις, μετά της τυχόν υπαρχούσης μειοψηφίας, υπογραφόμεναι παρά των κατά την συνεδρίασιν λαβόντων μέρος μελών και του τυχόν προσληφθησομένου υφ’ εκάστης Επιτροπής ειδικού Γραμματέως. Η εισήγησις επί των θεμάτων της ημερησίας διατάξεως, η εκτέλεσις των αποφάσεων εκάστης Επιτροπής και η εκπροσώπησις εν γένει αυτής ανήκει εις τον Πρόεδρον ή τον νόμιμον αυτού αναπληρωτήν, όστις υπογράφει πάντα τα επ’ ονόματι της Επιτροπής έγγραφα και δελτία αδειών, βάσει δε γενικής αποφάσεως της Επιτροπής αποδείξεις αναλήψεως χρημάτων και εντολάς πληρωμής εκ των άρθρ. 9 του Α.Ν. 590/1937 πόρων. Άρθρον 2. Αι εις εκάστην Επιτροπήν υποβαλλόμεναι αιτήσεις παραλαμβάνονται υπό του Προέδρου ή του Αντιπροέδρου της Επιτροπής ή ετέρου προσώπου εντεταλμένου υπ’ αυτής διδομένης σχετικής αποδείξεως παραλαβής. Αι υποβαλλόμεναι αιτήσεις εισάγονται προς συζήτησιν είτε κατά την σειράν της υποβολής είτε κατά κατηγορίαν εργαζομένων είτε και κατά περιφέρειαν ασκήσεως του επαγγέλματος. Εκάστη αίτησις δέον επί ποινή απαραδέκτου να συνοδεύηται υπό του εν τω Νόμω οριζομένου Γραμματίου παρακαταθήκης και των κάτωθι πιστοποιητικών. Α΄.Των Επαγγελματιών λιανοπωλητών καπνοπωλών υπό της αδείας ασκήσεως επιτηδεύματος της οικείας Οικονομικής Εφορίας. Β΄.Των περιπτεριούχων Θυμάτων Πολέμου υπό αντιγράφου, νομίμως εκδιδομένου, της ειδικής αδείας του Ταμείου Θυμάτων Πολέμου. (Αντί της σελ. 149) Σελ. 149(α) -30Καπνοπώλες 11.Γ.δ.2 Γ΄.Των Μικροεπαγγελματιών λιανοπωλητών καπνοπωλών υπό βεβαιώσεως της οικείας Αστυνομικής Αρχής ή ενόρκου βεβαιώσεως δύο μαρτύρων και των κατά την κρίσιν εκάστης Επιτροπής ορισθησομένων πιστοποιητικών. Κατά την συζήτησιν των αιτήσεων της περιπτώσεως Γ΄ της προηγουμένης παραγράφου και προς απόδειξιν του περιεχομένου αυτών, εκάστη Επιτροπή δικαιούται να διατάσση την προσαγωγήν παντός εγγράφου και στοιχείου ή την ένορκον εξέτασιν μαρτύρων ή να ενεργή αυτοψίαν και να κάμνη χρήσιν παντός αποδεικτικού μέσου χωρίς να δεσμεύηται εκ δικονομικών κανόνων. Επίσης δικαιούται προς εκτέλεσιν του έργου της να ζητή την συνδρομήν των οικείων Αστυνομικών Αρχών, Αστυνομίας Πόλεων και Χωροφυλακής και των υπηρεσιών των αρμοδίων Υπουργείων Οικονομικών, Εργασίας, Εθν. Οικονομίας, Πρωτευούσης και Τουρισμού. Άρθρον 3. Η υπόδειξις των εν παρ. 1 εδ. γ, δ, ε και ς΄ του άρθρ. 8 του Α.Ν. 590/1937 αντιπροσώπων τακτικών και αναπληρωματικών γίνεται κατά τας διατάξεις του άρθρου τούτου εντός 10ημέρου από της κοινοποιήσεως του περί υποδείξεως εγγράφου του Υφυπουργείου Εργασίας. Άρθρον 4. Η Επιτροπή δικαιούται είτε τη αιτήσει των ενδιαφερομένων, είτε τη αιτήσει των Αρχών, ή των μελών αυτής, ή και παντός έχοντος έννομον συμφέρον, να αναθεωρήση τηρουμένης της εν τω παρόντι και τω Νόμω οριζομένης διαδικασίας ειλημμένην απόφασίν της, επί παντός θέματος της αρμοδιότητός της. Άρθρον 5. Το ποσόν το προερχόμενον εκ των κατά το άρθρον 9 του Α.Ν. 590/1937 κατατιθεμένων υπέρ εκάστης κατά πόλιν Επιτροπής παραβόλων μετά την αφαίρεσιν των εξόδων εν γένει λειτουργίας εκάστης Επιτροπής και δραχμών επτά κατ’ αίτησιν, δι’ οδοιπορικά, του εισηγητού εκάστης αιτήσεως, έξοδα, διανέμεται κατ’ ισομοιρίαν μεταξύ όλων των μελών της Επιτροπής των μετασχόντων της συνεδριάσεως της Επιτροπής καθ’ ην εξεδικάσθη η αίτησις. Εις τον Ημέτερον επί της Εργασίας Υφυπουργόν ανατίθεμεν την δημοσίευσιν και εκτέλεσιν του παρόντος. Σελ. 150(α) -3023. ΝΟΜΟΘΕΤ. ΔΙΑΤΑΓΜΑ υπ’ αριθ.  930/1942 της 17 Δεκ. 1941/19 Ιαν. 1942 Περί ασκήσεως επαγγέλματος λιανοπωλητού καπνοπώλου ή πρατηριούχου χονδρικής πωλήσεως ειδών καπνοβιομηχανίας. Κατηργήθη εξ υπαρχής δια του Ν.Δ. 948/1942 (τόμ. 28), είτα δε ηκυρώθη εξ υπαρχής δια της υπ’ αριθ. 311, της 30/30 Μαΐου 1946 πράξεως του Υπουργ. Συμβουλίου.